OpenLLM-France/wikimedia huggingface dataset:
# Cai Wenji

Cai Yan (xinès simplificat i tradicional: 蔡琰, pinyin: Cài Yǎn; Xina, 177 - Xina, 249), també coneguda com a Cai Wenji, va ser una poeta i compositora de la dinastia Han. Era filla de Cai Yong, també músic. El seu nom estilitzat era originàriament Zhaoji, però fou canviat a Wenji durant la dinastia Jin per evitar un conflicte nominal amb Sima Zhao.
Va passar part de la seva vida com a presonera dels xiongnu, fins que Cao Cao en el 207 va pagar una important suma de diners per redimir-la.

## Biografia

Cai Wenji va nàixer poc abans del 178 en la prefectura Yu (圉縣), comandància Chenliu (陳留), on és ara el comtat Qi (Kaifeng), Henan. Cai Wenji es va casar en el 192 a l'edat de quinze anys amb Wei Zhongdao (衛仲道), el qual va morir poc després sense descendència.
En el 195, el caos després de la mort del canceller Dong Zhuo va conduir els nòmades xiongnu cap a la capital xinesa i llavors Cai Wenji va ser presa i emportada a les terres del nord com a presonera. Durant el seu captiveri, va esdevenir l'esposa d'un cacic xiongnu Liu Bao (el "Savi Rei de l'Esquerra"), i va donar a llum dos fills. No va ser sinó fins a dotze anys després que Cao Cao, el nou canceller de Han, va pagar-hi el seu rescat en nom del seu pare. Quan Cai Wenji va tornar a la seva terra natal, va deixar els seus dos fills darrere de la frontera.
Ella es va casar de nou, aquesta vegada amb un funcionari del govern anomenat Dong Si (董祀). Així i tot, Dong Si va cometre un delicte i va ser sentenciat a mort, i Cai Wenji va acudir a suplicar-li a Cao Cao d'absoldre del seu marit. En eix moment, Cao Cao estava celebrant un banquet per entretenir uns convidats, els quals es van agitar per l'aspecte i comportament angoixat de Cai Wenji. Commogut per tal súplica emocional, Cao Cao va indultar a Dong Si.
El pare de Cai Wenji, Cai Yong, va ser un escriptor de renom, però les seves obres es van perdre amb els estralls de la guerra. A petició de Cao Cao, Cai Wenji va ser capaç de recitar de memòria fins a quatre-centes de les quatre mil obres perdudes del seu pare. Més endavant en la seva vida, va escriure dos poemes que descriuen els seus anys turbulents. El seu any de defunció és desconegut.

## Referències

* ↑ Hans H. Frankel Cai Yan and the Poems Attributed to Her Chinese Literature: Essays, Articles, Reviews, Vol. 5, Nº 1/2 (Jul., 1983), p. 133-156
* ↑ The 5th. Dimension: Doorways to the Universe by Aona (2004) p. 249
# Fröndenberg

Fröndenberg (oficialment Fröndenberg/Ruhr) és un municipi del districte d'Unna, a l'estat de Rin del Nord-Westfàlia, a Alemanya.

## Ciutats agermanades

* Bruay-la-Buissière ( França)
* Winschoten ( Països Baixos)
* Hartha ( Alemanya)
# Esomus caudiocellatus

Esomus caudiocellatus és una espècie de peix cipriniforme de la família dels ciprínids que es troba a Àsia.

## Referències

* ↑ FishBase (anglès)

## Bibliografia

* Doi, A., 1997. A review of taxonomic studies of cypriniform fishes in Southeast Asia. Jap. J. Ichthyol. 44(1):1-33.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Sherburne

Sherburne és una població dels Estats Units a l'estat de Nova York. Segons el cens del 2000 tenia 1.455 habitants.

## Demografia

Segons el cens del 2000, Sherburne tenia 1.455 habitants, 648 habitatges, i 351 famílies. La densitat de població era de 369,6 habitants per km².
Dels 648 habitatges en un 28,5% hi vivien nens de menys de 18 anys, en un 39,4% hi vivien parelles casades, en un 11,1% dones solteres, i en un 45,7% no eren unitats familiars. En el 40,4% dels habitatges hi vivien persones soles el 17,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,21 i el nombre mitjà de persones que vivien en cada família era de 2,99.
Per edats la població es repartia de la següent manera: un 25,6% tenia menys de 18 anys, un 7,1% entre 18 i 24, un 27,4% entre 25 i 44, un 21,6% de 45 a 60 i un 18,4% 65 anys o més.
L'edat mediana era de 38 anys. Per cada 100 dones de 18 o més anys hi havia 80,8 homes.
La renda mediana per habitatge era de 28.676 $ i la renda mediana per família de 39.844 $. Els homes tenien una renda mediana de 31.080 $ mentre que les dones 20.833 $. La renda per capita de la població era de 18.248 $. Entorn del 13,3% de les famílies i el 18,6% de la població estaven per davall del llindar de pobresa.

## Fills il·lustres

* Horatio Richmond Palmer (1834-1907) Mestre de música i compositor de música religiosa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sherburne». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Sherburne». American Fact Finder. Oficina del Cens dels Estats Units, 12-01-2010.
# Doondo

El doondo és una llengua de la subfamília kongo, de les llengües bantus que es parla a la República del Congo. El seu codi ISO 639-3 és dde.
Es parla als districtes de Nkayi, de Madingou, de Mfouati i de Boko-Songho, tots ells a la regió Bouenza. Hi ha 3018 doondoparlants a la República del Congo.
És un membre de la subfamília kongo. A vegades es considera com un dialecte del koongo (llengua). El Doondo és un membre de la subfamília kongo. A vegades es considera com un dialecte del koongo (llengua).

## Referències

* ↑ Doondo al SIL International al desembre del 2008
# Ayumi Miyazaki

Ayumi Miyazaki (宮崎 歩, Miyazaki Ayumi, 25 d'agost de 1971) o simplement Ayumi, és un cantant i compositor japonès.
Miyazaki ha interpretat diverses cançons de la sèrie Digimon. Va cantar el tema de l'evolució de Digimon Adventure anomenada "Brave Heart" i els seus remixes de Digimon Adventure Tri i Digimon Adventure: Last Evolution Kizuna. També va cantar els dos temes de l'evolució de Digimon Adventure 02, anomenats "Break Up" i "Beat Hit!". A més, va cantar el segon tema d'evolució de Digimon Frontier, anomenat "The Last Element". També, va col·laborar amb altres artistes de cançons de Digimon a Yūki o Uketsugu Kodomotachi e (勇気を受け継ぐ子供達へ, lit. "To the Children Who Inherit Courage") i "WE ARE Xros Heart! ver. X7". També va cantar el tema principal de Mushrambo, anomenat "Power Play".
Va compondre la música per a "Rose", la cançó de més alt nivell d'Anna Tsuchiya, que es va utilitzar com a tema d'obertura de l'adaptació a l'anime del manga Nana. També va tocar la guitarra a l'enregistrament original.
El seu pare és Naoshi Miyazaki (宮崎 尚志) i el seu germà gran és Michi Miyazaki (宮崎 道), tots dos compositors. Va ser convidat a l'Expo Anime Brasil 2006 a São Paulo.

## Digimon Singles

* Brave Heart
* "Brave Heart" (25 de juny de 1999)
* "Shinka de Guts~"
* "Brave Heart (karaoke original)"
* "Shinka de Guts" (karaoke original)
* Break Up! (10 de maig de 2000)
* "Break Up!"
* "Zettai All Right ~Digimental Up!~" (Armor Shinkers)
* "Break Up! (Karaoke original)"
* "Zettai All Right~Digimental Up!~" (Karaoke original)
* Beat Hit! (11 de febrer de 2001)
* "Beat Hit!"
* "Forever Friends" (Hassy)
* "Beat Hit!" (Karaoke original)
* "Forever Friends" (karaoke original)
* The Last Element (5 de febrer de 2003)
* "The Last Element"
* "Miracle Maker" (Spirit of Adventure)
* "The Last Element" (karaoke original)
* "Miracle Maker" (karaoke original)

## Referències

* ↑ «Retrospectiva 2006 – Parte 1: Anime Songs (músicas de animês)» (en portuguese). Universo Online, 27-12-2006. Arxivat de l'original el 25 setembre 2011. [Consulta: 20 agost 2010].
* ↑ Doi, Hitoshi. «CDs: Break Up». Seiyuu Database. [Consulta: 6 març 2012].
* ↑ «We Love DiGiMONMUSiC SPECiAL Yuuki wo Uketsugu Kodomo Tachi e – Odaiba Memorial 8/1 Keikaku». CDJapan. [Consulta: 6 març 2012].
* ↑ «rose / ANNA TSUCHIYA inspi' NANA(BLACK STONES)». VGMdb.net. [Consulta: 12 febrer 2021].
* ↑ «Ayumi Miyazaki Biography @ AnimeCons». [Consulta: 6 març 2012].
* ↑ «Brazil Hosts Two Anime Cons This Weekend». Anime News Network. [Consulta: 6 març 2012].

## Enllaços externs

* Ayumi Miyazaki a la base de dades de música de videojocs
# Boy Hayje

Johan "Boy" Hayje va ser un pilot de curses automobilístiques neerlandès que va arribar a disputar curses de Fórmula 1.
Va néixer el 3 de maig del 1949 a Amsterdam, Països Baixos.

## A la F1

Boy Hayje va debutar a la F1 a la dotzena cursa de la temporada 1976 (la 27a temporada de la història) del campionat del món de la Fórmula 1, disputant el 29 d'agost del 1976 el G.P. dels Països Baixos al circuit de Zandvoort.
Va participar en un total de set curses puntuables pel campionat de la F1, disputades en dues temporades consecutives (1976-1977) no aconseguint finalitzar cap cursa i no assolí cap punt pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Posició | Punts |
| 1976 | F&S Properties | Penske | Cosworth | BRA | SUD | O.USA | ESP | BEL | MON | SUE | FRA | GBR | ALE | AUT | HOL Ret | ITA | CAN | USA | JAP | | - | 0 |
| 1977 | RAM / F&S Properties | March | Cosworth | ARG | BRA | SUD Ret | O.USA | ESP NVQ | MON NVQ | BEL NC | SUE NVQ | FRA | GBR | ALE | AUT | HOL NVQ | ITA | USA | CAN | JAP | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 7 (3) | 0 | 0 | 0 | 0 | 0 |
# Gafarró alario

El gafarró alario (Serinus alario) és una espècie de moixó de la família dels fringíl·lids que habita zones de matoll, praderia, terres de conreu i jardins urbans de l'Àfrica Meridional.

## Descripció

* Fa 12-15 cm de llargària.
* El mascle de C.a.alario, té el dors i la cua marró, un collaret posterior blanc, i les parts inferiors bàsicament blanques. El cap i la part central del pit són negres.
* La femella és semblant, amb el cap gris mat, fosca amb ratlles al cap i parts superiors. Té una línia marro a l'ala.
* El jove és semblant a la femella, si bé és més pàl·lid, té ratlles al pit, i la línia de l'ala és més feble.
* El mascle de C.a.leucolaema té un patró de color diferent al cap, amb una cella blanca i el collar blanc que l'envolta el coll, de manera que separa el cap negre del pit.

## Hàbits

Aquesta és una espècie granívora, abundant i gregària que forma bandades de fins a 200 ocells. La seva crida és un "tsitt" baix, i el cant del mascle una barreja de notes poc musicals.

## Taxonomia

Aquesta espècie ha estat inclosa al gènere Crithagra i al seu propi gènere Alario
Se n'han distingit dues subespècies:
* Serinus alario alario (Linnaeus) 1858, habitant de la major part de la Província del Cap, a Sud-àfrica.
* Serinus alario leucolaema (Sharpe) 1903, habitant del centre i sud de Namíbia, sud de Botswana, centre i nord de Sud-àfrica i Lesotho.
Aquestes dues subespècies són sovint considerades espècies de ple dret.

## Referències

* ↑ «Gafarró alario». Cercaterm. TERMCAT, Centre de Terminologia. Rev. 10/04/2022(català)
* ↑ Serinus alario a TAXONOMICON Rev. 20-11-2010
* ↑ Classificació de Clements 6ª edició, 2009 Rev. 20-11-2010
* ↑ leucolaema com a espècie independent a AVIBASE Rev. 20-11-2010
* Ian Sinclair, Phil Hockey and Warwick Tarboton, SASOL Birds of Southern Africa (Struik 2002) ISBN 1-86872-721-1
* Clement, Harris and Davis, Finches and Sparrows ISBN 0-7136-8017-2
# Esteve Terrades Moragues

Esteve Terrades Moragues (1947, Palma, Mallorca), conegut com a Steva Terrades, és un pintor mallorquí pertanyent al moviment Nova Plàstica Mallorquina.
Moragues és fill del pintor Maties Terrades Ensenyat i germà bessó del també pintor Andreu Terrades. Estudià a l'Escola d'Arts Aplicades i Oficis Artístics de Palma, i a la Facultat de Belles Arts de la Universitat de Barcelona. El 1972 realitzà la primera mostra individual a Barcelona. Posteriorment, ha exposat també a Palma i a Madrid. Entre 1973 i 1982, participà en diverses mostres amb col·lectius del moviment Nova Plàstica Mallorquina, com Ensenya-1 i Taller Llunàtic. Feu part de l'exposició itinerant Text. Sound. Image. Small Press Festival 1976, per diferents ciutats europees. El 1975 ideà la publicació Neon de Suro, projectada com un trencament del concepte tradicional de l'obra d'art única i objecte de mercat. En un principi, passà per un període constructivista i treballà amb estructures de fusta articulades. Posteriorment, la seva obra s'ha basat en la relació espai-objecte. Utilitza la tècnica de l'oli. Des de 1985, viu a Barcelona.

## Referències

* ↑ «Terrades Moragues, Esteve». A: Dolç i Dolç, Miquel (coord.). Gran Enciclopèdia de Mallorca. Volum 17. Palma: Promomallorca, p. 161. ISBN 84-8661702-2.
# Soiuz TM-32

La missió Soiuz TM-32 fou una missió espacial russa amb tripulació llançada el 28 d'abril de 2001. El seu objectiu era transportar una nova tripulació i subministraments a l'Estació Espacial Internacional. Aquesta missió va marcar una fita per ser la nau que va portar a Dennis Tito a l'espai com el primer turista espacial de pagament.

## Tripulació
### Enlairament

* Talgat Mussabàiev (3) - Comandant - Kazakhstan
* Iuri Baturin (2) - Enginyer de Vol
* Dennis Tito (1) - turista espacial - Estats Units

### Aterratge

* Víktor Afanàssiev (4) - Comandant
* Claudie Haigneré (2) - Enginyer de Vol - França
* Konstantín Kozeiev (1)
(1) nombre de vols espacials completats per cada tripulant, incloent aquesta missió.

## Configuració de la missió

* Massa: ? kg
* Perigeu: 193 km
* Apogeu: 247 km
* Inclinació : 51,6°
* Període orbital: 88,6 min

### Acoblament amb la ISS

* Acoblat a la ISS: 30 d'abril de 2001, 07:58 UTC (al port nadir del mòdul Zarià)
* Desacoblat de la ISS: 19 d'octubre de 2001, 10:48 UTC (des del port nadir del mòdul Zarià)
* Acoblat a la ISS: 19 d'octubre de 2001, 11:04 UTC (al mòdul Pirs)
* Desacoblat de la ISS: 31 d'octubre de 2001, 01:38 UTC (des del mòdul Pirs)

## Resum de la missió

La TM-32 va portar una tripulació de tres homes (dos russos i un americà, aquest últim no era un astronauta professional) a l'Estació Espacial Internacional, ISS. Es va acoblar automàticament amb la ISS a les 07:57 UTC del 30 d'abril de 2001, just unes poques hores després que el transbordador espacial Endeavour en la missió STS-100 es desacoblà. La nova tripulació va romandre a l'estació durant una setmana i va tornar a la soiuz TM-31, que havia estat acoblada a l'estació, o prop d'ella, des de novembre de 2000 funcionant com a "bot salvavides" per a la tripulació a bord (expedició 1 i 2).
Com un nou bot salvavides per a l'expedició 2 i després per a l'expedició 3, la TM-32 va romandre acoblada a l'estació durant sis mesos (excepte durant un petit període quan va ser desplaçada entre els ports d'atracament) i finalment, el 31 d'octubre, va portar de tornada a casa dos cosmonautes i un astronauta de la ESA que havia arribat una setmana abans a la Soiuz TM-33.

## Referències

* ↑ «Soyuz ISS Missions». NASA. Arxivat de l'original el 2011-12-02. [Consulta: 2 octubre 2013].

## Enllaços externs

             A Wikimedia Commons hi ha contingut multimèdia relatiu a: Soiuz TM-32
* NASA Soyuz-33/Soyuz-32 (return) Taxi Crew Arxivat 2011-06-05 a Wayback Machine. (en anglès)
# Edward Abbey

Edward Abbey (Home i Indiana, 29 de gener de 1927 - Tucson, 14 de març de 1989) va ser un escriptor i assagista estatunidenc destacat per la seva defensa de les qüestions ambientals i la seva crítica de les polítiques de terres públiques. Va treballar de guardabosc (park ranger) per al National Park Service al Parc Nacional Arches a Utah.

## Obres
### Ficció

* Jonathan Troy (1954) (ISBN 1-131-40684-2)
* The Brave Cowboy (1956) (ISBN 0-8263-0448-6)
* Fire on the Mountain (1962) (ISBN 0-8263-0457-5)
* Black Sun (1971) (ISBN 0-88496-167-2)
* The Monkey Wrench Gang (1975) (ISBN 0-397-01084-2)
* Good News (1980) (ISBN 0-525-11583-8)
* The Fool's Progress (1988) (ISBN 0-8050-0921-3)
* Hayduke Lives (1989) (ISBN 0-316-00411-1)
* Earth Apples: The Poetry of Edward Abbey (1994) (ISBN 0-312-11265-3)

### Prosa

* Desert Solitaire: A Season in the Wilderness (1968) (ISBN 0-8165-1057-1)
* Appalachian Wilderness (1970)
* Slickrock (1971) (ISBN 0-87156-051-8)
* Cactus Country (1973)
* The Journey Home (1977) (ISBN 0-525-13753-X)
* The Hidden Canyon (1977)
* Abbey's Road (1979) (ISBN 0-525-05006-X)
* Desert Images (1979)
* Down the River (1982) (ISBN 0-525-09524-1)
* In Praise of Mountain Lions (1984)
* Beyond the Wall (1984) (ISBN 0-03-069299-7)
* One Life at a Time, Please (1988) (ISBN 0-8050-0602-8)
* A Voice Crying in the Wilderness: Notes from a Secret Journal (1989)
* Confessions of a Barbarian: Selections from the Journals of Edward Abbey, 1951-1989 (1994) (ISBN 0-316-00415-4)

### Cartes

* Cactus Chronicles
* Postcards from Ed: Dispatches and Salvos from an American Iconoclast (2006)(ISBN 1-57131-284-6)

### Antologies

* Slumgullion Stew: An Edward Abbey Reader (1984)
* The Best of Edward Abbey (1984)
* The Serpents of Paradise: A Reader (1995)

## Enllaços externs

* Abbey's Web Un munt d'informació sobre Edward Abbey i els seus llibres
* WorldCat Arxivat 2016-09-26 a Wayback Machine. Llibres d'Edward Abbey i llibres sobre Edward Abbey
# Austrofundulus

Austrofundulus és un gènere de peixos de la família Rivulidae i de l'ordre dels ciprinodontiformes.

## Taxonomia

* Austrofundulus guajira (Hrbek, Taphorn & Thomerson, 2005)
* Austrofundulus leohoignei (Hrbek, Taphorn & Thomerson, 2005)
* Austrofundulus leoni (Hrbek, Taphorn & Thomerson, 2005)
* Austrofundulus limnaeus (Schultz, 1949)
* Austrofundulus myersi (Dahl, 1958)
* Austrofundulus rupununi (Hrbek, Taphorn & Thomerson, 2005)
* Austrofundulus transilis (Myers, 1932)

## Referències

* ↑ BioLib (anglès)
* ↑ FishBase (anglès)
* ↑ The Taxonomicon (anglès)

## Bibliografia

* Costa, W.J.E.M.: Rivulidae (South American Annual Fishes). planes 526-548. A: R.E. Reis, S.O. Kullander i C.J. Ferraris, Jr. (editors) Checklist of the Freshwater Fishes of South and Central America. Porto Alegre: EDIPUCRS, el Brasil, any 2003.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Cuereta de Madagascar

La cuereta de Madagascar (Motacilla flaviventris) és un ocell de la família dels motacíl·lids (Motacillidae).

## Hàbitat i distribució

Habita camp obert, ciutats i corrents fluvials de les terres baixes de Madagascar.

## Referències

* ↑ «Cuereta de Madagascar». Cercaterm. TERMCAT, Centre de Terminologia. Rev. 20/03/2022(català)
# Gafa (pal)

Una gafa (de raier o de mariner), -en llenguatge mariner popular "bitxero"- és una eina composta per un pal de fusta, d'alumini o de fibra de vidre que en el seu extrem porta una punta metàl·lica i un ganxo. S'empra per empènyer, trencar, subjectar o estirar objectes a distància. Tenen diversos usos en construcció, labors forestals i fusteres, marineria i pesca, rescat i salvament. En algunes poblacions els mariners l'anomenen rampagoll, rampogoll o rampugoll. Els bombers l'anomenen garfi o barra de garfi.

## Usos i història

En construcció s'empren per aixecar els elements de fusta que componen l'estructura, per exemple, en la construcció de graners. S'empren també per al control dels troncs de fusta en el transport fluvial.
Originàriament han estat fabricats de fusta, normalment d'avet o pi, fins que en la dècada de 1960 van començar a fer-se amb tub d'alumini connectat a una peça de fusta per seguir mantenint la flotabilitat.
La seva missió original en els serveis de bombers era per a l'enderrocament dels murs i parets a un incendi per tal d'evitar la seva propagació. Els models més moderns són de fibra de vidre en diverses llargàries o per trams connectables i s'empren per buscar focs ocults en falsos sostres o facilitar la ventilació trencant finestres i cobertes, entre altres usos.
També s'usen en la pesca; per exemple, per part dels cosacs russos en la pesca cerimonial de l'esturió, o en les almadraves.
En funció de l'ús que tinguin poden incorporar variacions en la punta.

## Gafes en heràldica

* Fet NO
* Krün DE (mit Abtstab)
* Marktrodach DE
* Nordre Land NO
* Orpund CH
* Palfau AT
* Schwäbisch Hall, LKr. DE
* Sinningen DE
* Villingendorf DE

## Vegeu també

* Pica (arma)
* Protecció contra incendis
* Raier
* Tramada

## Referències

* ↑ MMB: bitxero
* ↑ Gafa a Optimot
* ↑ DCVB: Gafa
* ↑ Corcoll i Llobet, Antoni. Institut d'Estudis Catalans. Garota : estudi antropològic, geolingüístic i etimològic. ISBN 9788499653723.
* ↑ Farré i Sanfeliu, Pep «L'Hispano-Suiza nº 1, el primer autobomba dels bombers de Reus». L'Apagafocs, 01-01-2011.
* ↑ Vélez Cipriano, Iván. Grupo Helicón. Agua, máquinas y hombres en la España preindustrial. ISBN 9788478485444.
* ↑ Fritz, Richard A. Eines de l'ofici: eines de mà d'extinció d'incendis i el seu ús (en anglès). Saddle Brook, NJ: PennWell Books, gener 1997, p. 180. ISBN 0-912212-62-4.
* ↑ Wappen, Flößermuseum Unterrodach
# Montrécourt

Montrécourt és un municipi francès, situat a la regió dels Alts de França, al departament del Nord. L'any 2006 tenia 207 habitants. Limita amb sud-est amb Haussy, al sud-oest amb Saint-Aubert i al nord-oest amb Saulzoir.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 168 | 187 | 151 | 144 | 154 | 156 | 207 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Marc Guillez | |
# Esquerra Catalana (1989-1993)

* Per a altres significats, vegeu «Esquerra Catalana».
Esquerra Catalana va ser un partit polític fundat per Joan Hortalà el 1989 com a resultat d'una escissió d'Esquerra Republicana de Catalunya (ERC). Tenia com a objectiu bàsic l'assoliment de la plena sobirania de Catalunya a través de l'exercici del dret a l'autodeterminació.
L'escissió es produí poques setmanes després del 16è Congrés Nacional d'ERC, celebrat a Lleida el novembre de 1989, en què Àngel Colom va aconseguir dos terços dels representants del Consell Nacional, tot i que en la primera ronda de votacions Hortalà havia assolit el 46,6% dels vots per a la Secretaria General. El mateix desembre de 1989 els diputats Hortalà, Casanovas i Sabanza varen abandonar del Grup Parlamentari d'Esquerra Republicana per adscriure's als Grup Mixt.
Formalment es constituí com a partit mitjançant un congrés celebrat el 10 de març de 1990 en el qual s'elegí Joan Hortalà com a secretari general, Marçal Casanovas com a president i Joan Manuel Sabanza com a secretari general adjunt.
Es presentà en solitari a les eleccions municipals de 1991 en què obtingué 4.919 vots (0,18%), 46 regidors i set alcaldies: Móra la Nova, Conudella de Montsant, Rasquera, Ginestar, Miravet, la Tallada i Garrigoles.
Durant el congrés celebrat el 28 de març de 1993 a Barcelona va aprovar la seva integració a Convergència Democràtica de Catalunya (CDC). Tanmateix, alguns dels seus regidors van passar al Partit dels Socialistes o es van reintegrar a Esquerra Republicana.

## Referències

* 1 2 3 «Esquerra Catalana». Enciclopèdia.cat. Fundació Enciclopèdia Catalana. [Consulta: 6 novembre 2021].